hotchpotch/miracl-hf-unified huggingface dataset:
คู่ซี้ต่างพันธุ์
คู่ซี้ต่างพันธุ์ () () ออกฉายเมื่อวันที่ 10 ธันวาคม พ.ศ. 2548 เป็นเรื่องราวเกี่ยวกับแพะและหมาป่าที่เป็นมิตรกัน
เรื่องเริ่มต้นมาจาก "เมย์" แพะที่เข้าไปหลบฝนในกระท่อมแห่งหนึ่ง ระหว่างที่ติดฝนอยู่นั้น เมย์ได้ยินเสียงสัตว์ตัวอื่นเข้ามาหลบฝนในกระท่อมด้วย เมย์ได้ยินเสียงกีบเท้าจึงเดาว่า เป็นแพะเช่นเดียวกับตัวเอง(ในกระท่อมมืดมาก มองอะไรไม่เห็น)
เมย์เริ่มสนทนากับผู้มาใหม่ และพบว่า พวกเขาเข้ากันได้ดี และมีอะไรเหมือนๆกันหลายอย่าง เช่นเรื่องที่กลัวเสียงฟ้าร้อง เรื่องที่ไม่มีแม่ เมื่อพายุสงบแล้ว พวกเขาจึงแยกย้ายกันไป โดยเมย์ได้ชวนเพื่อนใหม่ของเขาให้มากินอาหารกลางวันด้วยกันที่หน้ากระท่อมแห่งนี้ในวันรุ่งขึ้น โดยให้ใช้รหัสว่า"ในคืนพายุกระหน่ำ"เพื่อให้จำกันได้
วันรุ่นขึ้น เมย์ตกใจแทบสิ้นสติเมื่อพบว่าเพื่อนใหม่ของเขาเป็นหมาป่า(ชื่อว่า การ์ป)ศัตรูตัวฉกาจของเผ่าพันธุ์ตน แต่ทั้งคู่ก็ยังคงเป็นเพื่อนกันได้ดี
จนกระทั่งวันหนึ่ง ฝูงหมาป่าของก๊าบได้ออกล่าเหยื่อที่สถานที่ๆกาบุนัดพบกับเมย์ไว้พอดี ก๊าบจึงได้ช่วยให้เมย์หนีไป ทำให้ทั้งฝูงแพะและฝูงหมาป่ารู้ว่าทั้งสองเป็นเพื่อนกัน
ฝูงแพะกดดันให้เมย์ไปล้วงความลับเรื่องของหมาป่ามาจากการ์ป เช่นเรื่อง ฝูงหมาป่าจะออกล่าที่ไหน
การ์ปเองก็โดนบังคับให้ล้วงความลับเรื่องของแพะมาจากเมย์เช่นกัน หากไม่ทำจะถือว่าเป็นการทรยศต่อเผ่าพันธุ์ และผลตอบแทนก็คือความตาย
วันต่อมาทั้งคู่นัดพบกันที่ริมฝั่งแม่น้ำ ระหว่างนั้นมีฝนตกลงมา ทั้งคู่จึงข้ามแม่น้ำไปเพื่อจะหลบฝน ระหว่างทางเมย์พลัดตกลงไปในแม่น้ำที่เชี่ยวกราก แต่ได้การ์ปช่วยไว้ จากนั้นการ์ปได้สารภาพกับเมย์ว่าตัวเองกำลังจะหลอกใช้เมย์ แต่เขาทำไม่ได้
เมย์จึงบอกว่าเช่นเดียวกัน ตัวเองก็กำลังจะหลอกใช้การ์ป
ทั้งคู่คิดว่าเมื่อเรื่องมาถึงขั้นนี้แล้ว เมื่อเรื่องที่ทั้งคู่เป็นเพื่อนกันไม่เป็นความลับอีกต่อไป ทั้งคู่จึงตัดสินใจที่จะไปหาที่ๆทั้งคู่จะอยู่ด้วยกันได้ แล้วกระโจนลงแม่น้ำไป
เมื่อทั้งคู่ฟื้นขึ้นมา ก็เห็นทุ่งหญ้า และภูเขาหิมะอยู่เบื้องหน้า จึงตัดสินใจจะข้ามภูเขาลูกนั้นไป เพราะเชื่อว่าอีกฝั่งหนึ่งจะต้องมีป่าเขียวขจี ที่ทั้งคู่จะอยู่ด้วยกันได้
ระหว่างนั้น ฝูงหมาป่าโกรธแค้นมากต่อการทรยศของการ์ป จึงได้ตามพวกเขามา แต่การ์ปและเมย์ก็หนีไปได้ และขึ้นไปบนภูเขาหิมะนั้น
ระหว่างทางพายุหิมะแรงมาก จนเมย์ล้มลงและเดินทางต่อไม่ไหว การ์ปจึงขุดโพรงให้เมย์นอนพัก เมย์ได้บอกกับการ์ปว่า ให้การ์ปกินเขาได้ ให้ทำเหมือนไม่เคยเป็นเพื่อนกับเขา และกินเขาได้เลย ไม่งั้นก็จะตายกันทั้งคู่ แต่การ์ปไม่ทำ และยังพยายามจะขุดหาหญ้าให้เมย์กิน
แล้วการ์ปก็เห็นว่า ฝูงหมาป่าตามพวกเขามาถึงที่นี่ การ์ปนึกถึงคำพูดต่างๆของเมย์ แล้วตัดสินใจกระโจนเข้าต่อสู้กับฝูงหมาป่าเหล่านั้น
แต่ระหว่างนั้นได้เกิดหิมะถล่มขึ้น ทั้งฝูงหมาป่าและการ์ปจึงโดนหิมะถล่มใส่
รุ่งขึ้นเมย์ได้เดินทางต่อไปจนถึงป่าเขียวขจีโดยไม่มีก๊าบ เมย์เสียใจมากที่การ์ปหายไปโดยไม่รู้ว่าอยู่ที่ไหน และคิดว่าถ้าตนไม่บอกให้ก๊าบกินเขาได้ละก็ ก๊าบก็คงจะอยู่ข้างๆเขาไปแล้ว
แล้วเมย์ก็ได้ยินเสียงพวกลิงในป่านั้นตะโกนว่า หมาป่ามา เมย์มั่นใจว่าเป็นการ์ปจึงรีบวิ่งไปหา และได้พบการ์ปจริงๆ แต่กลับถูกการ์ปจับไปขังไว้เพื่อจะได้กินเนื้อ เมย์จึงได้รู้ว่า การ์ปความจำเสื่อมจากการโดนหิมะถล่ม เมย์พูดขึ้นว่า ถ้าโดนการ์ปตอนนั้นกิน เขาจะไม่เสียใจเลย แต่นี่ไม่ใช่การ์ปอีกต่อไปแล้ว เขาไม่อยากถูกหมาป่าตัวหนึ่งกิน เป็นอย่างนี้ละก็ พวกเขาไม่น่าข้ามภูเขาหิมะนั่นมาเลย ถ้าทุกอย่างจะจบลงอย่างนี้ พวกเขาไม่น่าจะพบกัน"ในคืนพายุกระหน่ำ"นั่นเลย
การ์ปสะดุ้งกับคำว่า"ในคืนพายุกระหน่ำ"และจำเรื่องราวทั้งหมดได้ ทั้งคู่ออกไปดูดวงจันทร์ด้วยกันและสัญญาว่าจะอยู่ด้วยกันตลอดไป
สรวิชญ์ สุบุญ
พันตรีนายแพทย์ สรวิชญ์ สุบุญ มีชื่อเดิมว่า สุริยา สุบุญ เกิดเมื่อวันที่ 8 ธันวาคม พ.ศ. 2526 ศึกษาระดับมัธยมศึกษาตอนต้นที่โรงเรียนสาธิตมหาวิทยาลัยราชภัฏเทพสตรี จังหวัดลพบุรี ระดับมัธยมศึกษาตอนปลายที่โรงเรียนเตรียมอุดมศึกษา กรุงเทพมหานคร ด้วยเกรดเฉลี่ย 3.90 และและจบการศึกษาแพทยศาสตรบัณฑิตจากวิทยาลัยแพทยศาสตร์พระมงกุฎเกล้า ได้คะแนนเฉลี่ยสะสม 3.51 เกียรตินิยมอันดับ 1 หลังจากสำเร็จการศึกษาได้เป็นแพทย์ใช้ทุนอยู่ที่โรงพยาบาลค่ายจักรพงษ์ จ.ปราจีนบุรี เป็นระยะเวลา 1 ปี และเมื่อ 2 ปีก่อนได้ย้ายเข้ามาประจำอยู่ที่ บ.ก. สูงสุด ทุ่งสีกัน เขตดอนเมือง กรุงเทพฯ นายแพทย์ สรวิชญ์ สุบุญ มีอาชีพประจำ เป็นแพทย์ทหาร ทั่วไป (General Practitioner) สังกัดกองตรวจโรค หน่วยบัญชาการทหารพัฒนา กองบัญชาการกองทัพไทย ปัจจุบันย้ายมาสังกัดสำนักงานปลัดกระทรวงกลาโหม
สรวิชญ์ก้าวสู่วงการบันเทิงด้วยการประกวด เมลสตาร์ชาเลนจ์ หลังจากนั้น เซ็นสัญญาเข้าสังกัด สถานีวิทยุโทรทัศน์ไทยทีวีสีช่อง 3 และเริ่มเป็นพิธีกรรายการบันเทิงของสถานีฯ ต่อมามีผลงานละครเรื่องแรกคือ "พริกไทยกับใบข้าว" แสดงคู่กับ พลอย-ชิดจันทร์ รุจิพรรณ เคยแสดงภาพยนตร์วีซีดีแนวสยองขวัญ ของค่ายไรท์บิยอนด์ เรื่อง "ผมอาถรรพ์" ซึ่งกำกับโดย บัลลพ ล้อมน้อย นอกจากนี้ ยังเขียนคอลัมน์เกี่ยวกับตัวเอง และประสบการณ์ชีวิตที่ผ่านมา ลงในนิตยสาร "เมนเฮลธ์" เป็นประจำด้วย
แหยม ยโสธร
แหยม ยโสธร เป็นภาพยนตร์ไทย เป็นภาพยนตร์รักย้อนยุค โดยมีฉากคือจังหวัดจังหวัดยโสธร สร้างโดย สหมงคลฟิล์ม อินเตอร์เนชั่นแนล ดำเนินงานสร้างโดย บาแรมยู และ บั้งไฟฟิล์ม อำนวยการสร้างโดย สมศักดิ์ เตชะรัตนประเสริฐ ควบคุมงานสร้างโดย ปรัชญา ปิ่นแก้ว, สุกัญญา วงศ์สถาปัตย์ บทภาพยนตร์และกำกับภาพยนตร์โดย หม่ำ จ๊กมก ออกฉายเมื่อวันที่ 8 กันยายน พ.ศ. 2548 ความพิเศษของภาพยนตร์เรื่องนี้อยู่ที่บทสนทนาเป็นภาษาไทยถิ่นอีสาน และมีซับไตเติ้ลเป็นภาษาไทย นอกจากนี้ภาพยนตร์เรื่อง แหยมยโสธร แม้จะเป็นภาพยนตร์ที่ใช้เงินลงทุนไม่มากแต่ก็ได้ขึ้นแท่นเป็นหนังตลกทำเงินเรื่องหนึ่งซึ่งมีรายได้สูงถึง 99.14 ล้านบาท
พื้นที่คุ้มครองทางทะเลและชายฝั่ง
พื้นที่คุ้มครองทางทะเลและชายฝั่ง (Marine and Coastal Protected Areas) คือพื้นที่ชายฝั่งและในทะเลที่เป็นแหล่งความหลากหลายทางชีวภาพ หรือ มีลักษณะสำคัญทางประวัติศาสตร์ เศรษฐกิจ สังคม และวัฒนธรรม ซึ่งได้รับการคุ้มครองคุณค่า (Value) ของพื้นที่นั้นไว้ด้วยกฎหมายหรือสิ่งอื่นที่สามารถรับรองได้ว่ามีขีดความสามารถเพียงพอในการคุ้มครองพื้นที่ได้ เพื่อการใช้ทรัพยากรทางทะเลและชายฝั่งของผู้มีส่วนได้เสีย ผู้เกี่ยวข้องทุกภาคส่วน ในระดับท้องถิ่น ประเทศ และระดับสังคมโลกได้อย่างเข้าใจ รู้คุณค่า ยั่งยืน และเป็นธรรม
สยามซีเคร็ทเซอร์วิส
"สำหรับวงดนตรี ในชื่อเดียวกันนี้ ดูบทความที่ สยามซีเคร็ทเซอร์วิส (อัลบั้ม)"
สยามซีเคร็ทเซอร์วิส กลุ่มดนตรีบริตป็อป ด้วยดนตรีที่ซับซ้อน และแนวเพลงที่แปลกทำให้พวกเขากลายเป็นตำนานบทหนึ่งของวงการเพลงไทย ต่อมาเปลี่ยนนักร้องนำจนกลายมาเป็นวงอะไรจ๊ะ
อุดมเด็กดี
อุดมเด็กดี เป็นหนังสือประเภทให้คติสอนใจ และความสนุกสนาน เป็นหนังสืออ่านเพิ่มเติมชั้นประถมศึกษาปีที่ 3 ตามหลักสูตรประถมศึกษา พ.ศ. 2503 แต่งโดย กีฬา พรรธนะแพทย์ และหลวงกีรติวิทโยฬาร เป็นผู้ร่วมแต่ง
ต่อมาในปี พ.ศ. 2505 ได้มีการสร้างในฉบับภาพยนตร์ ดัดแปลงบทโดย วิรัช พึ่งสุนทร ออกฉายเมื่อวันที่ 30 มิถุนายน พ.ศ. 2505 หนังได้รับการตอบรับจากคนดูน้อยกว่าที่คาด ปัจจุบันฟิล์มภาพยนตร์ "อุดมเด็กดี" สูญหายไปกับกาลเวลา แต่หนังสือยังติดอยู่ใน 100 ชื่อเรื่องเด็กและเยาวชนไทยควรอื่น กลุ่มเด็กวัย 7-12 ปี กลุ่มนิทาน/นิยายเรื่องลำดับ 61 จากสำนักงานกองทุนสนับสนุนการวิจัย
อุดมเด็กดี ฉบับหนังสือเรียน เป็นเรื่องราวของอุดม มั่นสุจริต เด็กยากจนแต่มีความขยันหมั่นเพียร มีมานะในการทำงานเพื่อเลี้ยงแม่และค่าเช่าที่ดิน ซึ่งหากไม่มีเงินมาจ่ายก็อาจจะเสียม้าที่ชื่อ เจ้าลอยลม มรดกที่พ่อทิ้งไว้ให้ การหาเงินเป็นเรื่องยากลำบากรวมถึงต้องพบกับอุปสรรค และชะลอ รักการค้า เพื่อนขี้เกียจที่ชวนอุดมให้เกียจคร้าน แต่ท้ายสุดด้วยความซื่อสัตย์และขยัน อุดมจึงช่วยแม่ จ่ายค่าเช่าที่ดิน และช่วยให้ชะลอให้หายหลังยาวได้สำเร็จ
ซูเปอร์จูเนียร์แฮปปี
ซูเปอร์จูเนียร์ แฮปปี้ ( Super Junior-Happy ) หรือ ซูเปอร์จูเนียร์ เอช ( Super Junior-H ) เป็นกลุ่มย่อยลำดับที่ 4 ของซูเปอร์จูเนียร์ ก่อตั้งขึ้นเมื่อเดือนมิถุนายน พ.ศ. 2551 ประกอบไปด้วยสมาชิกจากซูเปอร์จูเนียร์จำนวน 6 คนคือ อีทึก(หัวหน้ากลุ่ม), เยซ็อง, คังอิน, ชินดง, ซ็องมิน และ อึนฮย็อก
ซูเปอร์จูเนียร์ แฮปปี้ ขึ้นแสดงสดอย่างไม่เป็นทางการครั้งแรกเมื่อวันที่ 3 พฤษภาคม พ.ศ. 2551 ในงาน "Power Concert" แต่ยังไม่ได้แนะนำตัวเองในฐานะกลุ่มย่อยของ ซูเปอร์จูเนียร์ ในคอนเสิร์ตครั้งนั้น
จนกระทั่งเมื่อวันที่ 30 พฤษภาคม พ.ศ. 2551 เอสเอ็ม เอนเตอร์เทนเม้นท์ ได้ออกมาประกาศถึงการตั้งกลุ่มย่อยของ ซูเปอร์จูเนียร์ผ่านเว็บไซต์ "Newsen" มินิอัลบั้มแรกของ ซูเปอร์จูเนียร์ แฮปปี้ในชื่อ ""Cooking? Cooking!"" ออกวางจำหน่ายเมื่อวันที่ 5 มิถุนายน พ.ศ. 2551
ซูเปอร์จูเนียร์ แฮปปี้เปิดตัวเมื่อวันที่ 7 มิถุนายน พ.ศ. 2551 ด้วยการขึ้นแสดงเพลง ""Cooking? Cooking!"" ในงาน "2008 Dream Concert" หนึ่งวันก่อนหน้าการเปิดตัว ซูเปอร์จูเนียร์ แฮปปี้ได้จัดงานพบปะแฟนเพลงขึ้นเพื่อฉลองความสำเร็จยอดขายมินิอัลบั้มที่ออกวางจำหน่ายเมื่อวันที่ 5 มิถุนายน พ.ศ. 2551 ในตอนเช้าของวันงาน แฟนเพลงกว่าพันได้เข้าแถวเพื่อรอซื้อบัตร จนท้องถนนคลาคล่ำไปด้วยแฟนเพลง
ซูเปอร์จูเนียร์ แฮปปี้ ทำการขึ้นแสดงเพลง ""Pajama Party"" ซิงเกิ้ลที่ 2 ของทางกลุ่มเป็นครั้งแรกในรายการ "Popular Songs" ทางสถานีโทรทัศน์ SBS เมื่อวันที่ 4 สิงหาคม พ.ศ. 2551 โดยการโปรโมตซิงเกิ้ลนี้มีช่วงระยะเวลาเพียงเดือนเดียวเท่านั้น โดยทางกลุ่มได้สิ้นสุดการโปรโมตมินิอัลบั้มนี้อย่างเป็นทางการตั้งแต่เมื่อวันที่ 7 กันยายน พ.ศ. 2551 ที่ผ่านมา
แนวดนตรีของ ซูปอร์จูเนียร์ แฮปปี้เป็นการผสมผสานระหว่างดนตรีป็อปและแดนซ์ จุดมุ่งหมายเพื่อสร้างความสนุกสนานแก่ผู้ฟังด้วยเอกลักษณ์เฉพาะตัวของ ซูเปอร์จูเนียร์ แฮปปี้ ซิงเกิ้ลแรกของทางกลุ่ม ""Cooking? Cooking!"" เป็นเพลงแดนซ์ จังหวะสนุกๆ
เจ้าชีวิต
เจ้าชีวิต เป็นพระนิพนธ์ในพระเจ้าวรวงศ์เธอ พระองค์เจ้าจุลจักรพงษ์ เดิมทีเขียนขึ้นครั้งแรกเป็นภาษาอังกฤษที่ใช้ชื่อว่า "Lords of Life" พิมพ์ครั้งแรกในประเทศอังกฤษเมื่อปี ค.ศ. 1960 มีจุดประสงค์ให้ชาวต่างประเทศได้อ่านและรู้จักประเทศไทยดีขึ้น เพราะทรงเห็นว่าหนังสือที่ชื่อ "A History of Siam" โดย W.A.R. Wood ที่เขียนเรื่องราวประเทศไทยที่ชาวต่างชาติอ่านกันมาก ไม่ได้เขียนอย่างละเอียด
ลักษณะการเขียนแบบ การเชื่อมวิธีเขียนพงศาวดารแบบเก่าเข้ากับวิธีการเขียนแบบตะวันตก ที่ให้ความสำคัญกับหลักฐานอ้างอิงทางประวัติศาสตร์ทั้งข้อมูลจากต่างประเทศ และจากเอกสารเดิมที่เป็นภาษาไทยทั้งที่ตีพิมพ์และยังไม่ตีพิมพ์ ผ่านการตีความและพระวินิจฉัยของพระองค์ รวมถึงข้อมูลที่ทรงได้รับจากประสบการณ์ส่วนพระองค์ในช่วงรัชกาลที่ 6 และ 7 รวมถึงเอกสารส่วนพระองค์ของตระกูลจักรพงษ์ด้วย
เนื้อหาเริ่มตั้งแต่ประวัติศาสตร์ชนชาติไทย ยุคก่อนประวัติศาสตร์ จนถึงรัชกาลปัจจุบันที่ พ.ศ. 2502 โดยเน้นบรรยายละเอียดในช่วงปี พ.ศ. 2325-2475 (รัชกาลที่ 1-7) จนกระทั่งพระราชกรณียกิจประจำวันของพระมหากษัตริย์ไทยและเจ้านายองค์สำคัญ ยังมีเนื้อหาครอบคลุมประวัติศาสตร์การเมือง การปกครอง การเศรษฐกิจ ความสัมพันธ์ต่างประเทศสังคม และขนบประเพณีในราชสำนัก โดยเฉพาะระเบียบวิธีการสถาปนายศเจ้านาย
หนังสือเล่มนี้ยังได้รับการคัดเลือกให้เป็นหนึ่งในหนังสือดี 100 เล่มที่คนไทยควรอ่าน หมวดประวัติศาสตร์ ด้านคำวิจารณ์ ส. ศิวรักษ์ วิจารณ์ไว้ใน "หกปีจากปริทัศน์" (พ.ศ. 2541) "แม้พระองค์ท่านจะทรงทราบภาษาไทยดีมิใช่น้อย แต่ทรงถนัดภาษาพูดมากกว่าภาษาเขียน สำนวนของท่านจึงออกจะขรุขระอยู่บ้างในทางภาษาหนังสือ และแม้จะทรงถือพระองค์ว่าเป็น
เจ้านายอันสูงศักดิ์ แต่ก็ยังคงใช้ราชาศัพท์ผิดให้จับได้ก็หลายแห่ง ยิ่งข้อเท็จจริงด้วยแล้ว มีความผิดพลาดรวมอยู่ด้วยมิใช่น้อย"
กล้ามเนื้อแสยะยิ้ม
กล้ามเนื้อแสยะยิ้ม หรือ กล้ามเนื้อไรซอเรียส (risorius) มีจุดเกาะต้นจากพังผืดเหนือต่อมพาโรติด และทอดในแนวขวางมาด้านหน้า อยู่ชั้นผิวกว่ากล้ามเนื้อแพลทิสมา (platysma) และเข้าเป็นจุดเกาะปลายที่ผิวหนังบริเวณมุมปาก ใยของกล้ามเนื้อนี้เป็นมัดแคบๆ มีส่วนกว้างที่สุดที่จุดเกาะต้น และมีความหลากหลายมากในขนาดและรูปร่าง
กล้ามเนื้อไรซอเรียสดึงมุมปากไปทางด้านข้างทำให้แสดงลักษณะแสยะยิ้ม หรืออาการยิ้มแบบไม่เต็มใจ ซึ่งไม่มีความเกี่ยวข้องของผิวหนังตา ซึ่งต่างจากการยิ้มอย่างเต็มใจซึ่งจะอาศัยการทำงานของกล้ามเนื้อไซโกมาติคัส เมเจอร์ (zygomaticus major) และกล้ามเนื้อไซโกมาติคัส ไมเนอร์ (zygomaticus minor) และทำให้เกิดรอยย่นรอบดวงตาจากการทำงานของกล้ามเนื้อหลับตา (orbicularis oculi)
กล้ามเนื้อแสยะยิ้มเลี้ยงโดยเส้นประสาทเฟเชียล (CN VII) เช่นเดียวกับกล้ามเนื้อแสดงสีหน้ามัดอื่นๆ
บางกอกเลิฟสตอรี
บางกอกเลิฟสตอรี () เป็นอัลบั้มแรกของวง อพาร์ตเมนต์คุณป้า ออกจำหน่ายเมื่อวันที่ 1 พฤศจิกายน พ.ศ. 2546
กล้ามเนื้อหลับตา
กล้ามเนื้อหลับตา () เป็นกล้ามเนื้อในใบหน้าลักษณะเป็นเส้นใยวงกลมวนรอบดวงตา ซึ่งเมื่อกล้ามเนื้อนี้เกิดการหดตัวก็จะทำให้สามารถหลับตาได้ โดยเส้นประสาทที่มาเลี้ยงกล้ามเนื้อส่วนนี้ก็คือเส้นประสาทเฟเชียล หรือเส้นประสาทคู่ที่ 7
รายชื่อผลงานของซูเปอร์จูเนียร์
ผลงานเพลงของซูเปอร์จูเนียร์ ประกอบด้วย สตูดิโออัลบั้ม อัลบั้มรวมกันเฉพาะกิจ อัลบั้มของกลุ่มย่อยต่างๆและซิงเกิล :)
ซิงเกิลนี้จะมี Enchanted CD พร้อม Music Video เพลง U
กอร์ตีนาดัมเปซโซ
กอร์ตีนาดัมเปซโซ () เป็นเมืองและเทศบาล (โกมูเน) ในจังหวัดเบลลูโน แคว้นเวเนโต ทางตอนเหนือของประเทศอิตาลี ตั้งอยู่ในทิวเขา Dolomites เป็นรีสอร์ตกีฬาฤดูหนาวที่เป็นที่นิยม และเป็นที่รู้จักจาก ลานสกี ทิวทัศน์ ที่พัก ร้านค้า และ après-ski scene และเป็นสถานที่จัดโอลิมปิกฤดูหนาว เมื่อ พ.ศ. 2499
กอร์ตีนาดัมเปซโซตั้งอยู่ทางตอนกลางของหุบเขาอัมเปซโซ ในทิวเขา Dolomites และอยู่ระหว่าง Cadore (ทางทิศใต้) กับ Val Pusteria (ทางทิศเหนือ), Val d' Ansiei (ทางทิศตะวันออก) และ Agordo (ทางทิศตะวันตก) มีทิวเขา Dolomites โอบล้อมตลอด 360° ศูนย์กลางของเมืองตั้งอยู่ที่ความสูง 1,224 เมตรจากระดับน้ำทะเล ในบริเวณมีแหล่งน้ำที่สำคัญในรูปของธารน้ำเชี่ยว ลำธาร และทะเลสาบขนาดเล็ก ("Ghedina, Pianozes, d'Ajal...") ซึ่งจะมีปริมาณน้ำอยู่เต็มในช่วงฤดูร้อนซึ่งหิมะละลาย มีสัตว์ประจำถิ่นได้แก่ marmots, roe deers, chamoises และกระต่ายป่า
กล้ามเนื้อซุพีเรียร์ ทาร์ซัล
กล้ามเนื้อซุพีเรียร์ ทาร์ซัล หรือที่เรียกกันว่า กล้ามเนื้อมึลเลอร์ เป็นกล้ามเนื้อเรียบที่อยู่ติดกันกล้ามเนื้อลืมตา ที่ช่วยในการยกระดับที่จะช่วยให้เพื่อยกเปลือกตาบน
กล้ามเนื้อซุพีเรียร์ เรกตัส
กล้ามเนื้อซุพีเรียร์ เรกตัส เป็นกล้ามเนื้อในเบ้าตา
กล้ามเนื้ออินฟีเรียร์ เรกตัส
กล้ามเนื้ออินฟีเรียร์ เรกตัส เป็นกล้ามเนื้อในเบ้าตา
วิสุทธิ์ ไชยณรุณ
นายวิสุทธิ์ ​ไชยณรุณ อดีตรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 24 เป็นสมาชิกสภาผู้แทนราษฎรจังหวัดพะเยา สังกัดพรรคเพื่อไทย และเป็นสมาชิกกลุ่มแนวร่วมประชาธิปไตยต่อต้านเผด็จการแห่งชาติ ในจังหวัดพะเยา
วิสุทธิ์ ไชยณรุณ เกิดเมื่อวันที่ 13 พฤษภาคม พ.ศ. 2501 สำเร็จการศึกษาระดับปริญญาตรีจาก เทคโนโลยีการเกษตรบัณฑิต สาขาสัตวศาสตร์ สถาบันเทคโนโลยีการเกษตรแม่โจ้ (มหาวิทยาลัยแม่โจ้ ในปัจจุบัน)
วิสุทธิ์ ไชยณรุณ เป็นเกษตรกรและเป็นผู้ริเริ่มนำต้นยางพารามาปลูกครั้งแรกในจังหวัดพะเยา ต่อมาเขาได้เข้าสู่การทำงานการเมือง โดยได้รับเลือกตั้งเป็นสมาชิกสภาผู้แทนราษฎรจังหวัดพะเยา สังกัดพรรคไทยรักไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เป็นสมัยแรก และได้รับแต่งตั้งเป็นประธานคณะกรรมาธิการการป้องกันปราบปรามการฟอกเงินและยาเสพติด สภาผู้แทนราษฎรไทย ชุดที่ 23 (พ.ศ. 2551) ต่อมาได้รับเลือกตั้งเป็น ส.ส. ในการเลือกตั้ง พ.ศ. 2554 และได้รับเลือกจากสภาผู้แทนราษฎร ให้ดำรงตำแหน่งรองประธานสภาผู้แทนราษฎร คนที่ 2 ในสภาผู้แทนราษฎรไทย ชุดที่ 24 ซึ่งจากการทำหน้าที่ประธานในการประชุมสภาผู้แทนราษฎร เขาได้รับการยอมรับจากฝ่ายค้านและฝ่ายรัฐบาลว่าทำหน้าที่ได้ดี และมีความเป็นกลางที่สุด
คาลาฟีนา
คาลาฟีนา (; ) เป็นเกิร์ลกรุปชาวญี่ปุ่น ก่อตั้งโดยยุกิ คะจิอุระ เมื่อปี ค.ศ. 2007 เพลงส่วนใหญ่ถูกใช้ประกอบอะนิเมะเรื่อง "คะระ โนะ เคียวไก" ()
คาลาฟีนาปรากฏครั้งแรกในเดือนมกราคม ค.ศ. 2008 มีสมาชิกสองคนคือวะกะนะ โอตะกิ และเคโกะ คุโบะตะ ที่เป็นสมาชิกฟิกชันจังก์ชัน (FictionJunction) ของยุกิ คะจิอุระ ต่อมาในเดือนพฤษภาคมปีเดียวกันจึงมีสมาชิกอีกสองคนคือมะยะ โทะโยะชิมะ และฮิกะรุ มะซะอิ เข้ามาสมทบด้วย
ปัจจุบันคาลาฟีนาจะย้ายไปสังกัดค่ายซาครามิวสิก (Sacra Music) ที่เป็นสังกัดลูกของโซนี่มิวสิกเอ็นเตอร์เทนเมนต์ญี่ปุ่นในเดือนเมษายน 2017คาลาฟีนาก่อตั้งขึ้นในปี พ.ศ. 2550 โดยยุกิ คะจิอุระ เพื่อทำเพลงประกอบจำนวน 7 เพลงให้กับอะนิเมะเรื่อง "คะระ โนะ เคียวไก" ที่ฉายในโรงภาพยนตร์เป็นจำนวน 7 ตอน ในเดือนมกราคม พ.ศ. 2551 พวกเธอได้ออกวางจำหน่ายซิงเกิลเปิดตัวชื่อ oblivious ซึ่งประกอบไปด้วยสามเพลงที่ใช้ประกอบในอะนิเมะสามตอนแรก (Oblivious, Kimi ga Hikari ni kaete yuku, Kizuato) โดยทุกเพลงในซิงเกิลนี้ วะกะนะ โอตะกิ และเคโกะ คุโบะตะ เป็นผู้ร้อง ซึ่งต่อมาซิงเกิลนี้ได้อยู่ในอันดับที่ 8 ของออริคอนชาร์ต ในความสำเร็จของซิงเกิลเปิดตัวนี้ ทำให้พวกเธอได้ออกวางจำหน่ายซิงเกิลรีมิกซ์ออกมาเป็นมินิอัลบั้มในเดือนเมษายน 2551 ในชื่อว่า Re/oblivious ซึ่งประกอบไปด้วยเพลงทั้งสามในซิงเกิลเปิดตัวในรูปแบบรีมิกซ์
ในเดือนพฤษภาคม 2551 รายชื่อของพวกเธอทั้ง 4 ที่เป็นนักร้องได้ถูกเปิดเผยออกมา ซึ่งวะกะนะและเคโกะนั้นมาจากโปรเจกต์ "FictionJunction" ส่วนมะยะและฮิกะรุนั้นได้ถูกคัดเลือกมาจากนักร้อง 30,000 คนที่ทาง โซนี่ มิวสิก และยุกิ คะจิอุระเป็นผู้คัดเลือก ในขณะนั้นเว็บไซต์อย่างเป็นทางการของพวกเธอก็ได้เพิ่มตัวอย่างของเพลงในซิงเกิลใหม่ชื่อ ARIA ซึ่งจะถูกใช้เป็นเพลงประกอบเพลงที่ 4 ของอะนิเมะเรื่อง "คะระ โนะ เคียวไก" เช่นกัน
ในเดือนมิถุนายน 2551 ในเว็บไซต์หลักของพวกเธอได้มีการประกาศเกี่ยวกับซิงเกิลที่ 2 ของวงคือ Spinter~ARIA ซึ่งสองเพลงในซิงเกิลนี้ได้ถูกใช้เป็นเพลงประกอบที่ 4(ARIA) และ 5(Sprinter) ของอะนิเมะเรื่องเดียวกัน โดยในซิงเกิลนี้มะยะและฮิกะรุ ได้เข้ามาร่วมร้องกับวะกะนะและเคโกะด้วย รวมทั้งหมดเป็น 4 คน จนกระทั่งเดือนพฤษภาคม 2552 โซนี่มิวสิกเอ็นเตอร์เทนเมนท์ ต้นสังกัดได้ออกประกาศอย่างเป็นทางการว่ามะยะพ้นจากการเป็นสมาชิกของวง ปัจจุบันคาลาฟีนาจึงมีสมาชิกสามคนคือวะกะนะ เคโกะ และฮิกะรุ
พงศ์เทพ เทพกาญจนา
พงศ์เทพ เทพกาญจนา อดีตรองนายกรัฐมนตรี และอดีตรัฐมนตรีว่าการกระทรวงศึกษาธิการ ในรัฐบาลนางสาวยิ่งลักษณ์ ชินวัตร
พงษ์เทพ เทพกาญจนา เกิดวันที่ 13 พฤศจิกายน พ.ศ. 2499 ที่จังหวัดสมุทรสาคร เป็นบุตรของ นายสุรินทร์ เทพกาญจนา อดีตรัฐมนตรีว่าการกระทรวงอุตสาหกรรม ส.ส.สมุทรสาคร หลายสมัย ในสังกัดพรรคกิจสังคม จบการศึกษาชั้นชั้นมัธยมศึกษา จากโรงเรียนเตรียมอุดมศึกษา รุ่นที่ 35 (เพื่อนร่วมรุ่น นางปรางทิพย์ นพรัมภา ภรรยานายธีรพล นพรัมภา เลขาธิการนายกรัฐมนตรีสมัคร สุนทรเวช) ปริญญาตรีนิติศาสตรบัณฑิต (เกียรตินิยม) จากมหาวิทยาลัยธรรมศาสตร์ เนติบัณฑิต (สอบได้อันดับที่ 2 ของรุ่นที่ 34) สำนักอบรมศึกษากฎหมายแห่งเนติบัณฑิตยสภา และปริญญาโท Master of Comparative Law จากมหาวิทยาลัยจอร์จ วอชิงตัน
นายพงศ์เทพ เทพกาญจนาสมรสกับนางพนิดา เทพกาญจนา บุตรสาวนายเกียรติ วัธนเวคิน โดยมีบุตรทั้งหมด 4 คน
นายพงศ์เทพเป็นอดีตผู้พิพากษา ต่อมาตัดสินใจเข้าสู่วงการเมืองโดยลาออกจากราช​การ และลงสมัครรับ​เลือกตั้ง ส.ส.กรุง​เทพฯ ​เขต 8 ในสังกัด พรรคพลังธรรม ​เมื่อ 2 ก.ค. 2538 ​แต่ไม่ได้รับเลือกตั้ง และได้รับแต่งตั้งเป็นรองโฆษกประจำสำนักนายกรัฐมนตรี และต่อมาได้รับเลือกเป็นสมาชิกสภาร่างรัฐธรรมนูญ (ส.ส.ร.) จังหวัดสมุทรสาคร (26 ธ.ค.2539)
ต่อมาเข้าสังกัดพรรคไทยรักไทย ในตำแหน่งรอง​เลขาธิ​การพรรค และได้ดำรงตำแหน่งสำคัญหลายตำแหน่งในสมัยรัฐบาลทักษิณ ชินวัตร เช่น รัฐมนตรีประจำสำนักนายกรัฐมนตรี รัฐมนตรีว่าการกระทรวงยุติธรรม และ รัฐมนตรีว่าการกระทรวงพลังงาน
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
นอกจากนี้เมื่อ พ.ต.ท.ทักษิณ ชินวัตร เดินทางกลับประเทศไทยเพื่อต่อสู้คดีความที่ถูกฟ้องร้องโดย ค.ต.ส. นายพงศ์เทพ เทพกาญจนา ได้รับหน้าที่เป็นโฆษกประจำตัว ให้กับ พ.ต.ท.ทักษิณ และเป็นประธานกรรมการมูลนิธิ 111 ไทยรักไทย ในระยะเริ่มแรก
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 9
นายพงษ์เทพ ได้รับแต่งตั้งเป็นรองนายกรัฐมนตรีและรัฐมนตรีว่าการกระทรวงศึกษาธิการ ในรัฐบาลนางสาวยิ่งลักษณ์ ชินวัตร (ครม.ยิ่งลักษณ์ 3) ขณะที่เขาดำรงตำแหน่งในกระทรวงศึกษาธิการ ได้นำเสนอแนวความคิดในการยุบรวมโรงเรียนขนาดเล็กทั่วประเทศ ซึ่งมีการวิพากษ์วิจารณ์ทั้งในเชิงสนับสนุนและคัดค้าน ต่อมาในเดือนมิถุนายน พ.ศ. 2556 เขาได้รับแต่งตั้งให้ดำรงตำแหน่งรองนายกรัฐมนตรีเพียงตำแหน่งเดียว
พระเจ้าบรมวงศ์เธอ กรมหมื่นภูบาลบริรักษ์
พระเจ้าบรมวงศ์เธอ พระองค์เจ้ากปิตถา กรมหมื่นภูบาลบริรักษ์ (5 เมษายน พ.ศ. 2357 - 22 ธันวาคม พ.ศ. 2415) ประสูติเมื่อวันอังคาร เดือน 5 แรม 1 ค่ำ ปีจอ เบญจศก จุลศักราช 1176 ตรงกับวันที่ 5 เมษายน พ.ศ. 2357 เป็นพระราชโอรสในพระบาทสมเด็จพระพุทธเลิศหล้านภาลัยและเจ้าจอมมารดาอัมพา ทรงเป็นต้น
ในปี พ.ศ. 2394 พระบาทสมเด็จพระจอมเกล้าเจ้าอยู่หัว โปรดเกล้าฯ สถาปนาขึ้นเป็น กรมหมื่นภูบาลบริรักษ์ และโปรดเกล้าให้ทรงกำกับกรมพระอาลักษณ์
สิ้นพระชนม์ในรัชกาลที่ 5 เมื่ออาทิตย์ เดือนอ้าย แรม 7 ค่ำ ปีวอก จัตวาศก จุลศักราช 1234 ตรงกับวันที่ 22 ธันวาคม พ.ศ. 2415 พระชันษา 59 ปี
ไนน์ไลฟส์
ไนน์ไลฟส์ () คืออัลบั้มเพลงภาษาอังกฤษอัลบั้มแรกของแคต เดอลูนา นักร้องสาวชาวอเมริกัน ออกจำหน่ายเมื่อวันที่ 7 สิงหาคม พ.ศ. 2550ปลายเดือนกุมภาพันธ์ พ.ศ. 2551 อัลบั้มนี้ได้ลบออกจากระบบของไอทูนส์โดยไม่ทราบสาเหตุ ต่อมาได้มีการออกมาในรูปแบบคล้ายคลึงกับการนำมาออกใหม่อีกครั้ง
นักรบผู้กล้าผ่าแผ่นดินทรราช
นักรบผู้กล้าผ่าแผ่นดินทรราช () เป็นภาพยนตร์แนวมหากาพย์ กำกับการแสดงโดยริดลีย์ สก็อตต์ และนำแสดงโดยรัสเซล โครว์ ออกฉายในสหรัฐอเมริกาในวันที่ 5 พฤษภาคม พ.ศ. 2543 เนื้อเรื่องของภาพยนตร์เกิดขึ้นที่กรุงโรมสมัยที่จักรพรรดิก็อมมอดุสปกครอง เล่าถึงมักซิมุส แม่ทัพโรมันที่สามารถนำทัพชนะศึกสงครามในการขยายอาณาเขตของโรมได้สำเร็จ ในขณะเดียวกันจักรพรรดิมาร์กุส เอาเรลิอุส หวังให้มักซิมุสมาสืบทอดตำแหน่งต่อจากตน ทำให้ก็อมมอดุสลูกชายไม่พอใจเป็นอย่างยิ่ง จึงลอบปลงพระชนม์พระบิดาและแกล้งทำเป็นว่าจักรพรรดิมาร์กุส เอาเรลิอุส สวรรคตด้วยโรคชรา และออกคำสั่งให้ตามจับมักซิมุสโดยกล่าวหาว่ามักซิมุสคิดจะชิงบัลลังก์ ทำให้มักซิมุสต้องหนีจากการจับกุม อีกทั้งลูกเมียเขายังถูกสังหาร เวลาต่อมามักซิมุสตกอยู่ในฐานะทาสและได้เข้าร่วมเป็นกลาดิอาตอร์นักรบเดนตายที่คอยแสดงฝีมือการต่อสู้ให้ผู้ชมได้ชม มักซิมุสต้องการแก้แค้นก็อมมอดุสที่พรากลูกเมียไปจากเขา
ภาพยนตร์มีเนื้อหาที่อิงประวัติศาสตร์อยู่เล็กน้อย ซึ่งเนื้อเรื่องเกือบทั้งหมดเป็นเรื่องแต่งขึ้น เนื่องจากความจริงแล้วจักรพรรดิมาร์กุส เอาเรลิอุส ไม่ได้ถูกลูกชายลอบปลงพระชนม์แต่อย่างใด ภาพยนตร์เรื่องนี้ประสบความสำเร็จทั้งรายได้และคำวิจารณ์โดยทำรายได้ไปถึง 457 ล้านเหรียญ และได้รับรางวัลต่าง ๆ มาอีกจำนวนมาก เช่น
ปลาแมกเคอเรล
ปลาแมกเคอเรล (; ) เป็นชื่อเรียกสามัญในภาษาอังกฤษของปลาทะเลหลายชนิดในวงศ์ Scombridae (เป็นส่วนใหญ่), Carangidae, Hexagrammidae และ Gempylidae ซึ่งมีลักษณะคล้ายกันคือ ผิวเป็นเกล็ดละเอียดสีเงินมันวาว ตัวเรียวยาวกลมคล้ายทรงกระบอก หัวแหลมท้ายแหลม มีครีบกระโดงหนึ่งครีบ ครีบท้องหนึ่งครีบ ครีบข้างหนึ่งคู่ หางสองแฉก อาศัยอยู่ทั่วไปตามชายฝั่งทะเล อยู่รวมเป็นฝูงใหญ่ ปลาทูก็อยู่ในวงศ์ Scombridae ดังนั้นจึงจัดเป็นปลาแมกเคอเรลเช่นกัน ส่วนปลาซาร์ดีนอยู่ในวงศ์ Clupeidae ที่มีขนาดเล็กกว่า ไม่จัดว่าเป็นปลาแมกเคอเรล
ปลาแมกเคอเรลเป็นปลาที่มนุษย์รับประทานได้ สามารถนำมาทำเป็นปลากระป๋อง โดยเก็บเนื้อปลาในซอสมะเขือเทศ ซึ่งเป็นการถนอมอาหารอย่างหนึ่ง
วงศ์ Scombridae
วงศ์ Carangidae
วงศ์ Hexagrammidae
วงศ์ Gempylidae
พระเจ้าบรมวงศ์เธอ กรมหมื่นสุนทรธิบดี
พระเจ้าบรมวงศ์เธอ พระองค์เจ้ากล้วยไม้ กรมหมื่นสุนทรธิบดี (28 พฤษภาคม พ.ศ. 2334 - 24 มีนาคม พ.ศ. 2374) ประสูติเมื่อวันเสาร์ เดือน 6 แรม 11 ค่ำ ปีกุน ตรีศก จุลศักราช 1153 ตรงกับวันที่ 28 พฤษภาคม พ.ศ. 2334 เป็นพระราชโอรสในพระบาทสมเด็จพระพุทธเลิศหล้านภาลัยและเจ้าจอมมารดาสวน ทรงเป็นต้นราชสกุลกล้วยไม้
ในปี พ.ศ. 2394 พระบาทสมเด็จพระนั่งเกล้าเจ้าอยู่หัว โปรดเกล้าฯ สถาปนาขึ้นเป็น กรมหมื่นสุนทรธิบดี
สิ้นพระชนม์ในรัชกาลที่ 3พร้อมกับหม่อมเจ้าชายหนูคำ กล้วยไม้ เนื่องจากเกิดเพลิงไหม้ริมกำแพงพระนคร เมื่อพฤหัสบดี เดือน 5 ขึ้น 11 ค่ำ ปีเถาะ ตรีศก จุลศักราช 1193 ตรงกับวันที่ 24 มีนาคม พ.ศ. 2374 พระชันษา 41 ปี
ปีเยิร์ก
ปีเยิร์ก กืดมึนด์สตอตตีร์ เกิดเมื่อวันที่ 21 พฤศจิกายน ค.ศ. 1965 รู้จักกันในนาม ปีเยิร์ก () เป็นนักร้องชาวไอซ์แลนด์ , นักแต่งเพลง , นักดนตรี , โปรดิวเซอร์ และบางครั้งก็เป็นนักแสดง เธอเป็นที่รู้จักจากการเป็นนักร้องนำวงแนว ออลเทอร์นาทิฟ "เดอะชูการ์คิวส์" , หลังปล่อยซิงเกิ้ล "Birthday" ในปี 1987 ซึ่งติดชาร์จเพลงอินดี้ในสหรัฐอเมริกาและสหราชอาณาจักร และเป็นที่ชื่นชอบในหมู่นักวิจารณ์เพลง ปีเยิร์กเริ่มผลงานเดี่ยวในปี 1993 , อัลบั้มเดี่ยว "Debut" เป็นผลงานแนวเพลง "ดนตรีอิเล็คทรอนิกส์" , "เฮาส์ (แนวดนตรี)" , "แจ๊ส" , "ทริปฮอป" และเป็นหนึ่งในอัลบั้มแรกที่ที่ทำให้แนวเพลงอิเล็คทรอนิกส์อยู่ในกระแสหลัก ในการครบรอบสามสิบปีที่ในวงการดนตรีของเธอ , ปีเยิร์กได้พัฒนารูปแบบดนตรีโดยเอาลักษณะของการเต้น , ร็อค , ทริปฮอป , แจ๊ส , ดนตรีคลาสสิก , ดนตรีทดลอง และ อาว็อง-การ์ด
ปีเยิร์กมี 30 ซิงเกิ้ลที่ได้ท็อป 40 ในป็อปชาร์จทั่วโลก ซิงเกิ้ลเพลงของปีเยริ์คติดลำดับ 22 ท็อปใน 40 ฮิตในสหราชอาณาจักร อย่างชาร์จซิงเกิ้ลในสหราชอาณาจักรโดยติดเป็นเวลา 10 สัปดาห์ "It's Oh So Quiet", "Army of Me", และ "Hyperballad" ยิ่งไปกว่านั้น, "Big Time Sensuality", "Hyperballad" และ "I Miss You" ยังติดอันดับในชาร์จเพลงแดนซ์ในอเมริกา ค่ายเพลงปีเยิร์ก "One Little Indian" รายงานว่าเธอขายไปได้มากกว่า 15 ล้านแผ่นในปี 2003 ปัจจุบันยอดขายของปีเยิร์กอยู่ในระหว่าง 20 ถึง 40 ล้านแผ่น
ปีเยิร์กได้รางวัล บริตอะวอดส์ สี่ครั้ง , เอ็มทีวี วิดิโอ มิวสิคอะวอดส์สี่ครั้ง , โมโจ อวอร์ดส์หนึ่งครั้ง , ยูเคมิวสิควิดิโออวอร์ดส สามครั้ง , ไอซแลนด์ มิวสิค อวอร์ดส 21 ครั้ง และในปี 2010 , เดอะ โพลาร์ มิวสิค ไพรซ์ จาก รอยัลสวีเดนอาคเดมีออฟซอง บอกลักษณะแนวเพลงของปีเยิร์กว่า "เป็นแนวเพลงที่แหวกแนว และการจัดการที่ละเอียด พร้อมโดยเสียงอันเป็นเอกลักษณ์ของเธอ" เธอยังได้รับเสนอชื่อแกรมมี่อะวอร์ดสถึง 13 ครั้ง นอกจากนี้ยังเสนอชื่อรางวัลออสการ์ 1 ครั้ง และเสนอชื่อสองครั้งใน รางวัลลูกโลกทองคำ เธอเข้าชิงรางวัลนักแสดงหญิงยอดเยี่ยมในเทศกาลภาพยนตร์ 2000 Cannes Flim Festival จากการแสดงของเธอใน จังหวะชีวิต ลิขิตด้วยเพลง () อัลบั้มของเธอในปี 2011 "Biophilia" เป็นอัลบั้มชุดแรกที่มีการปล่อยลงในแอปพลิเคชันแบบสัมผัสได้และในปี 2014 แอพดังกล่าวยังเป็นแอพแรกๆที่ถูกนำเข้าใน พิพิธภัณฑ์ศิลปะสมัยใหม่
สปิริต ม้าแสนรู้มหัศจรรย์ผจญภัย
สปิริต ม้าแสนรู้มหัศจรรย์ผจญภัย () เป็นภาพยนตร์ที่ออกฉายมาแล้วเมื่อวันที่ 24 พฤษภาคม ค.ศ. 2002 จัดจำหน่ายโดย Dreamworks SKG สร้างโดยประเทศสหรัฐอเมริกา
หนุมานคลุกฝุ่น
หนุมานคลุกฝุ่น เป็นภาพยนตร์ไทย เริ่มออกฉายเมื่อวันที่ 12 สิงหาคม พ.ศ. 2551 กำกับโดย ศักดิ์ชัย ศรีบุญนาค จำหน่ายโดย พระนครฟิล์ม ทำรายได้รวม 10 ล้านบาท
กระสือวาเลนไทน์
กระสือวาเลนไทน์ เป็นภาพยนตร์ไทย ออกฉายเมื่อวันที่ 9 กุมภาพันธ์ พ.ศ. 2549
ภาษาโซ่ (ทะวืง)
ภาษาโซ่ (ทะวืง) หรือ ภาษาทะวืง มีผู้พูดทั้งหมด 2,520 คน พบในไทย 750 คน (พ.ศ. 2539) ในจังหวัดสกลนคร พูดภาษาลาวได้ด้วย ในลาวมี 1,770 คน (พ.ศ. 2543) จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาเวียต-เหมื่อง ในประเทศไทยบางครั้งเรียกภาษานี้ว่าภาษาโซ่ เป็นคนละภาษากับภาษามลาบรีหรือภาษาผีตองเหลืองหน่วยเสียงสระประสมภาษาโซ่ (ทะวืง) ถิ่นหนองม่วงและหนองแวงมี 2 หน่วยเสียง ได้แก่ และ
ภาษาโซ่ (ทะวืง) ถิ่นหนองม่วงและหนองแวงมีลักษณะน้ำเสียง 3 ลักษณะ ได้แก่ ลักษณะน้ำเสียงปรกติ ลักษณะน้ำเสียงทุ้มต่ำ และลักษณะน้ำเสียงสูงบีบ ปัจจุบันลักษณะน้ำเสียงเหล่านี้อยู่ระหว่างการพัฒนาขึ้นมาเป็นเสียงวรรณยุกต์
หมากรุกญี่ปุ่น
หมากรุกญี่ปุ่น หรือ โชงิ () เป็นหมากรุกชนิดหนึ่งที่เป็นหมากรุกรุ่นที่ 2 ของชาวญี่ปุ่น ซึ่งกระดานจะเป็นแบบ 9x9 การตั้งหมากจะตั้งในช่องเรียงจากแถวล่างสุดไล่จากด้านซ้ายมือคือ Kyo (หอก) Kei (ม้า) Gin (เงิน) Kin (ทอง) Geoku (ขุน) Kin Gin Kei Kyo แถวที่ 2 จากด้านซ้ายมือคือ Kaku (บิชอป) Hisha (เรือ) ซึ่งทั้งคู่ตั้งอยู่หน้า Kei แถวที่ 3 เป็นแผง Fu (เบี้ย) 9 ตัว หมากทุกตัวยกเว้นขุนและทองจะสามารถเลื่อนยศได้ เพราะฉะนั้นทุกตัวที่เลื่อนยศได้จะมีอักษร 2 ด้านหมากทุกตัว (ยกเว้น Geoku และ Kin) เลื่อนยศเป็น Kin ได้แบบนี้
 หรือ 
จะเห็นว่าเมื่อหมากทั้ง 2 เลื่อนยศก็เปรียบเหมือนกับระดับของควีนของหมากรุกสากลเลยทีเดียว เพราะฉะนั้นจึงมีการป้องกันอย่างเหนียวแน่นไม่ให้หมากทั้ง 2 ตัวเลื่อนยศได้หมายเหตุ หมากรุกญี่ปุ่นไม่มีการอับ เพราะถึงเดินไม่ได้แต่ก็สามารถเติมหมากได้
การเติมหมากเป็นการนำหมากที่ตายแล้วใส่ลงในกระดาน โดยจะต้องไม่ขัดกฎ 3 ข้อต่อไปนี้คือ
ภาษาบรูตะวันออก
ภาษาบรูตะวันออก (Eastern Bru) มีผู้พูดทั้งสิ้น 129,559 คน โดยอยู่ในลาว 69,000 คน (พ.ศ. 2542) ในแขวงสุวรรณเขต นับถือความเชื่อดั้งเดิม ในไทยมี 5,000 คน (พ.ศ. 2526) ในจังหวัดสกลนคร และอำนาจเจริญ วัยรุ่นในไทยไม่นิยมพูดภาษานี้แล้ว มีทั้งเป็นชาวพุทธและนับถือความเชื่อดั้งเดิม ในเวียดนามมี 55,559 คน (พ.ศ. 2542) ในจังหวัดเกวียงบิญ เกวียงตรี และดักลัก มีทั้งเป็นชาวคริสต์และนับถือความเชื่อดั้งเดิม
จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู เข้าใจกันได้กับภาษาบรูตะวันตก แต่ต่างจากภาษามังกอง อัตราการรู้หนังสือต่ำ
ดราก้อนเบลด ดาบล่ามังกรทะลุมิติ
ดาบล่ามังกรทะลุมิติ (; ) ออกฉายเมื่อวันที่ 6 มกราคม พ.ศ. 2548 ในประเทศไทยเคยออกฉายเมื่อ 3 มีนาคม พ.ศ. 2548 ภาพยนตรืการ์ตูนของฮ่องในรูปแบบ 3 มิติ
! width=25%|ชื่อ
! width=30%|พากษ์เสียงเป็น
คืนมหัศจรรย์...พิพิธภัณฑ์มันส์ทะลุโลก
คืนมหัศจรรย์...พิพิธภัณฑ์มันส์ทะลุโลก () เข้าฉายในประเทศไทยวันที่ 28 ธันวาคม 2549 ความยาว 108 นาที จัดจำหน่ายโดย บริษัท ทเวนตี้ เซนทูรี ฟอกซ์
คืนมหัศจรรย์เกิดขึ้นตอนลาร์รี่ (เบน สติลเลอร์) เข้าเวร เมื่อชนเผ่ามายัน นักรบโรมัน และคาวบอยกระโจนออกจากฉากจำลองเข้าทำสงครามรบพุ่งกัน กลุ่มมนุษย์ยุคหินที่ตามหาไฟสุดขอบฟ้าก็ดันเผาฉากจำลองของตัวเองเสียราบ กลุ่มฮั่นแอ็ททิลาก็ปล้นสะดมห้องจัดแสดงที่อยู่ติดกัน ส่วนทีเร็กซ์ก็แสดงแสนยานุภาพให้สมชื่อจอมล่าโหดสุด ๆ ในประวัติศาสตร์ ท่ามกลางเหตุโกลาหลอลม่าน ลาร์รี่มีที่พึ่งหนึ่งเดียวซึ่งพอจะขอคำแนะนำได้บ้าง นั่นคือ หุ่นขี้ผึ้งรูปท่านประธานาธิบดีธีโอดอร์ รูสเวลท์(โรบิน วิลเลี่ยมส์) ที่ช่วยฮีโร่จำเป็นของเราให้คุมสถานการณ์สุดขีดคลั่งอยู่หมัด ยับยั้งแผนการชั่วร้ายทันเวลา และปกป้องพิพิธภัณฑ์ให้คงสภาพไว้ได้ดังเดิม
ภาษาไทโซ่ง
ภาษาไทโซ่ง (Thai Song) หรือภาษาลาวโซ่ง ภาษาลาวโซ่งดำ ภาษาโซ่ง เป็นภาษาที่มีผู้พูดในประเทศไทยราว 32,307 คน (พ.ศ. 2543) พบในจังหวัดกาญจนบุรี เพชรบุรี พิษณุโลก นครสวรรค์ นครปฐม สุพรรณบุรี มีความใกล้เคียงกับภาษาไทดำ อยู่ในตระกูลภาษาไท-กะได ภาษากลุ่มคำ-ไท สาขาเบ-ไท สาขาย่อยไท-แสก
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
เจสซี แบรดฟอร์ด
เจสซี แบรดฟอร์ด () เกิดเมื่อวันที่ 28 พฤษภาคม ค.ศ. 1979 เป็นนักแสดงชาวอเมริกัน เขาเกิดที่คอนเน็กติกัต สหรัฐอเมริกา เป็นที่รู้จักครั้งแรกกับผลงาน ในเรื่องราวคลาสสิกเกี่ยวกับศาสนา "King of the Hill" กำกับโดย สตีเวน โซเดอเบิร์ก ร่วมแสดงกับสปอลดิ้ง เกรย์ และอลิซาเบ็ธ แมกโกเวิร์น และต่อมามีผลงานการแสดงในเรื่อง "William Shakespeare’s Romeo + Juliet" ที่แสดงร่วมกับ ลีโอนาโด ดีคาปรีโอ และแคลร์ เดนส์ และในเรื่อง "Hackers" ร่วมกับ จอนนี่ ลี มิลเลอร์ และแองเจลิน่า โจลี่ และในเรื่อง "Far From Home: The Adventures of Yellow Dog"
และมีผลงานเรื่อง "Clockstoppers" และหนังระทึกขวัญเรื่อง "Admiring Melora" แสดงร่วมกับอดัม โกลด์เบิร์ก และยังมีผลงานร่วมกับ คริสเทน ดันสท์ ในหนังฮิตเรื่อง "Bring It On" และเรื่อง "A Soldier’s Daughter Never Cries" ร่วมกับคริส คริสทอฟเฟอสัน, บาร์บาร่า เฮอชี่ย์ และลีลี โซบีสกี้
ในปี 2008 เขาได้รับบทนักแสดงนำฝ่ายชายในเรื่อง My Sassy Girl ซึ่งดัดแปลงมาจากภาพยนต์ยอดนิยมชื่อเดียวกันนี้ของประเทศเกาหลี
คณะศิลปศาสตร์ มหาวิทยาลัยอุบลราชธานี
คณะศิลปศาสตร์ มหาวิทยาลัยอุบลราชธานี (Faculty of Liberal Arts, Ubon Ratchathani University) เป็นหน่วยงานระดับคณะ ในสังกัดมหาวิทยาลัยอุบลราชธานี เดิมมีฐานะเป็น "สถาบันภาษาและวัฒนธรรม" มีหน้าที่จัดการเรียนการสอนวิชาศึกษาทั่วไปให้กับนักศึกษาทุกคณะ
คณะศิลปศาสตร์ แต่เดิมเป็นสถาบันภาษาและวัฒนธรรม ซึ่งเป็นหน่วยงานของรัฐเทียบเท่าคณะ และทำหน้าที่สอนวิชาศึกษาทั่วไปในสาขามนุษย์ศาสตร์และสังคมศาสตร์ให้กับนักศึกษาทุกคณะในมหาวิทยาลัย
ตลอดช่วงแผนพัฒนาการศึกษา ระดับอุดมศึกษาระยะที่ 7 (พ.ศ. 2535 - 2539) ต่อมาเมื่อมีการขยายขอบเขตภารกิจและเพิ่มขีดความสามารถในการดำเนินงาน ให้ครอบคลุมทั้งการผลิตบัณฑิตในสาขามนุษยศาสตร์และสังคมศาสตร์ โดยเฉพาะอย่างยิ่งในสาขาขาดแคลนรวมทั้งการวิจัย การบริการวิชาการต่อชุมชนและการทำนุบำรุงศิลปวัฒนธรรม ในแผนพัฒนาการศึกษาระยะที่ 8 (พ.ศ. 2540 - 2544) สถาบันภาษาและวัฒนธรรมจึงได้ปรับเป็นคณะศิลปศาสตร์ เมื่อวันที่ 27 ธันวาคม พ.ศ. 2542 และเริ่มรับนักศึกษารุ่นแรกในหลักสูตรศิลปศาสตรบัณฑิต สาขาภาษาอังกฤษและการสื่อสารในปี พ.ศ. 2540 และสาขาการท่องเที่ยวในปี พ.ศ. 2541 ตามลำดับ
ดอกจาน หรือชื่อสามัญที่รู้จักกันดีคือดอกทองกวาว หรือก๋าว ซึ่งมีชื่อเรียกทางวิทยาศาสตร์ว่า Buetea monosperma อยู่ในวงศ์ PAPILIONOIDEAE (Leguminosae) เป็นดอกไม้พื้นเมืองสัญลักษณ์ของภาคอีสาน มีคุณสมบัติอดทนต่อสภาพแวดล้อมสามารถชูช่องามสะพรั่งในฤดูแล้ง เปรียบเหมือนคณะศิลปศาสตร์ ที่เป็นส่วนหนึ่งของสังคมอีสาน เพื่อผลิตบัณฑิตที่มีความรู้ความสามารถ มีคุณธรรมและจริยธรรม มีความเป็นผู้นำ และมีจิตสำนึกในการรับใช้สังคม ส่วนสีประจำคณะคือสีแสด อันเป็นสีของดอกจาน
​คณะศิลปศาสตร์ มหาวิทยาลัยอุบลราชธานี ได้แบ่งกลุ่มวิชาออกเป็น 4 กลุ่มวิชา ดังนี้
หมายเหตุ
เหรียญรางวัลคาร์เนกี
เหรียญรางวัลคาร์เนกี () ได้เริ่มขึ้นเมื่อปี ค.ศ. 1936 เพื่อเป็นเกียรติแด่ แอนดรูว์ คาร์เนกี ชาวสกอตแลนด์ เป็นรางวัลที่มอบให้สำหรับนวนิยายสำหรับเด็กและผู้ใหญ่ โดยวรรณกรรมที่จะได้รับการเสนอชื่อนั้นจะต้องเป็นภาษาอังกฤษ และควรจะได้รับการตีพิมพ์ในสหราชอาณาจักรมาก่อนเป็นเวลาอย่างน้อย 1 ปี คณะกรรมการผู้ตัดสินรางวัลประกอบด้วยบรรณารักษ์ 13 คนจาก CILIP วรรณกรรมที่ได้รับการเสนอชื่อต้องได้รับเสียงตอบกลับจากเด็กนักเรียนผู้อ่านด้วยเช่นกัน
เหรียญรางวัลคาร์เนกีจะมอบให้เมื่อประมาณเดือนกรกฎาคมตามปีที่ได้ตีพิมพ์ ผู้ชนะจะได้รับเหรียญทองและเงินสด 500 ปอนด์
กฎดั้งเดิมเคยกำหนดไว้ว่า ผู้เขียนหนังสือหนึ่งคนสามารถได้รับรางวัลนี้ได้เพียงครั้งเดียวเท่านั้น แต่ต่อมาได้มีการเปลี่ยนแปลงกฎให้สามารถมอบเหรียญรางวัลแก่ผลงานที่มีผู้เขียนคนเดียวกันได้แล้ว
พีรชยา พิณเมืองงาม
พีรชยา พิณเมืองงาม หรือ มิว เดอะสตาร์ (9 พฤศจิกายน พ.ศ. 2532) เป็นนักร้อง นักแสดง ที่ได้รับชื่อเสียงมาจากรายการ เดอะสตาร์ ค้นฟ้าคว้าดาว ปี 3
ปัจจุบันไม่ได้อยู่ในวงการแล้ว เนื่องจากต้องไปเรียนต่อ
จบการศึกษาชั้นมัธยมศึกษาจากโรงเรียนเตรียมอุดมศึกษา สายภาษา-เยอรมัน จบการศึกษาระดับปริญญาตรี คณะนิติศาสตร์ จุฬาลงกรณ์มหาวิทยาลัย ด้วยเกียรตินิยมอันดับ 1 เป็นหนึ่งใน 8 ผู้เข้าแข่งขันจากรายการ เดอะสตาร์ ค้นฟ้าคว้าดาว ฤดูกาลที่ 3 ได้รับรางวัลรองชนะเลิศอันดับ 2 จากรายการ ในรหัส *1
กล้ามเนื้อมีเดียล เรกตัส
กล้ามเนื้อมีเดียล เรกตัส เป็นกล้ามเนื้อในเบ้าตา
กล้ามเนื้อแลทเทอรัล เรกตัส
กล้ามเนื้อแลทเทอรัล เรกตัส เป็นกล้ามเนื้อในเบ้าตา
กล้ามเนื้อซุพีเรียร์ ออบลีก
กล้ามเนื้อซุพีเรียร์ ออบลีก เป็นกล้ามเนื้อรูปกระสวยที่เกิดขึ้นในส่วนบนของร่างกาย
ใครจะว่า...หนังข้าเนี๊ยะแหละเจ๋ง
Be Kind Rewind ใช้ชื่อไทยว่า ใครจะว่า...หนังข้าเนี๊ยะแหละเจ๋ง เป็นภาพยนตร์อเมริกัน ออกฉายเมื่อ 22 กุมภาพันธ์ พ.ศ. 2551 ส่วนประเทศไทย 31 กรกฎาคม พ.ศ. 2551
กล้ามเนื้ออินฟีเรียร์ ออบลีก
กล้ามเนื้ออินฟีเรียร์ ออบลีก เป็นกล้ามเนื้อที่มีลักษณะบางและแคบที่อยู่ใกล้ขอบหน้าของเบ้าตา
เส้นประสาทตา
จักษุประสาท, ประสาทตา, ประสาทการเห็น หรือ ประสาทสมองเส้นที่ 2 () เป็นเส้นประสาทที่ทำหน้าที่รับภาพจากจอตาที่ดวงตา เพื่อไปแปลผลที่สมอง
ลำเส้นใยประสาทตา
ลำเส้นใยประสาทตา () เป็นส่วนหนึ่งของระบบการมองเห็นที่อยู่ภายในสมอง ซึ่งเป็นลำเส้นใยประสาทที่ต่อเนื่องจากเส้นประสาทตา (optic nerve) โดยเริ่มจากส่วนไขว้ประสาทตา (optic chiasm) (ที่ซึ่งข้อมูลภาพจากครึ่งลานสายตาของตาหนึ่งข้ามไปอีกข้างหนึ่ง และภาพจากอีกครึ่งลานสายตาทอดมายังสมองข้างเดียวกัน) ไปยังแลเทอรัล เจนิคูเลต นิวเคลียส (lateral geniculate nucleus)
ความสัมพันธ์ระหว่างใยประสาทจากเรตินาและลำเส้นใยประสาทตาเป็นดังนี้
รอยโรคที่เกิดที่ลำเส้นใยประสาทตาข้างซ้ายจะทำให้เกิดตาบอดครึ่งซีกซ้าย (right-sided homonomous hemianopsia)
เส้นประสาทกล้ามเนื้อตา
เส้นประสาทกล้ามเนื้อตา หรือ เส้นประสาทสมองเส้นที่ 3 () เป็นเส้นประสาทสมองเส้นหนึ่งจากจำนวนทั้งหมด 12 คู่ ทำหน้าที่ควบคุมการเคลื่อนไหวของตา การหรี่ม่านตา และช่วยในการลืมตา (นอกจากนี้ยังมีเส้นประสาทสมองเส้นที่ 4 และ 6 ที่มีส่วนในการควบคุมการเคลื่อนไหวของตา)
4 ใน 6 ควบคุมโดยเส้นประสาทสมองคู่ที่ 3 คือ เส้นประสาทออกคูโลมอเตอร์
เส้นประสาทสมองคู่ที่ 3 ยังควบคุมกล้ามเนื้อ ลีเวเตอร์ พาลพีบรี ซูพีเรียริส ทำหน้าที่ยกเปลือกตาด้านบนขึ้นขณะที่กล้ามเนื้อลูกนัยน์ตาทำงาน สำหรับการปิดเปลือกตา ควบคุมโดยเส้นประสาทสมองคู่ที่ 7 เส้นประสาทเฟเชียล โดยการหดตัวของกล้ามเนื้อออร์บิคูลาร์ รอบดวงตา
การควบคุมการเคลื่อนไหวของกล้ามเนื้อตา ปกติแล้วจะเป็นไปด้วยความแม่นยำและกระตุ้นให้กล้ามเนื้อตาหลายๆมัดทำงานประสานงานกันอย่างมีประสิทธิภาพ ช่วยในการยึดตรึงตำแหน่งที่สนใจมอง
ปุราณะ
ปุราณะ (, purāṇa, เก่าแก่, โบราณ) เป็นชื่อคัมภีร์ที่สำคัญประเภทหนึ่งในศาสนาฮินดู โดยมากจะเป็นเรื่องเล่าว่าด้วยประวัติของจักรวาล นับตั้งแต่การสร้าง จนถึงการทำลาย (ประลัย) ลำดับพงศ์กษัตริย์ วีรบุรุษ ฤษี ทวยเทพ ตลอดจนจักรวาลวิทยา ปรัชญา และภูมิศาสตร์ของฮินดูด้วย
เนื้อหาในปุราณะมักจะเน้นเทพเจ้าองค์ใดองค์หนึ่งโดยเฉพาะ เด่นด้วยแนวคิดเชิงศาสนาและปรัชญา ดำเนินเรื่องให้มีบุคคล (มักจะเป็นฤษี) เป็นผู้เล่าเรื่องให้อีกคนหนึ่งฟัง
คัมภีร์ปุราณะแบ่งเป็น 2 กลุ่มใหญ่ ๆ คือ มหาปุราณะ และอุปปุราณะ
แยกท่าพระ
"บทความนี้เกี่ยวกับทางแยกในกรุงเทพมหานคร สำหรับทางแยกในจังหวัดขอนแก่น ดูที่ แยกท่าพระ (จังหวัดขอนแก่น)"
แยกท่าพระ () เป็นสี่แยกบริเวณจุดตัดระหว่างถนนเพชรเกษม, ถนนรัชดาภิเษกและถนนจรัญสนิทวงศ์ ในพื้นที่แขวงวัดท่าพระ เขตบางกอกใหญ่ กรุงเทพมหานคร นับเป็นสี่แยกที่มีความสำคัญต่อการจราจรในพื้นที่ฝั่งธนบุรี ถือเป็นจุดเริ่มต้นของถนนจรัญสนิทวงศ์ และถนนรัชดาภิเษก ช่วงรัชดา-ท่าพระ ซึ่งเป็นส่วนหนึ่งของระบบถนนวงแหวนรอบในของกรุงเทพฯ อีกทั้งยังเป็นทางแยกแรกของถนนเพชรเกษมจากจุดเริ่มต้นบริเวณสะพานเนาวจำเนียรซึ่งทอดยาวลงสู่ภาคใต้ของไทย นับเป็นบริเวณที่มีการจราจรหนาแน่นมากอีกแห่งหนึ่งในพื้นที่ฝั่งธนบุรีรองจากวงเวียนใหญ่ แม้ในปัจจุบันจะมีการตัดถนนในพื้นที่ข้างเคียงอีกหลายสาย เช่นถนนราชพฤกษ์ ซึ่งสามารถแบ่งเบาปริมาณการจราจรจากย่านวงเวียนใหญ่เข้าสู่แยกท่าพระได้ในระดับหนึ่ง
โดยชื่อ "ท่าพระ" อันทั้งชื่อของแยกและแขวงในพื้นที่เขตบางกอกใหญ่ด้วย นั้นมาจากชื่อของวัดท่าพระ ซึ่งตั้งอยู่ใกล้เคียงด้านถนนจรัญสนิทวงศ์ เดิมมีชื่อว่า "วัดเกาะ" ต่อมาได้มีการพบหลวงพ่อเกษร อันเป็นประธานในวัดลอยมาติดที่ท่าน้ำ จึงเปลี่ยนชื่อเป็นวัดท่าพระดังเช่นในปัจจุบัน
แยกท่าพระเดิมมีสภาพเป็นเพียงสามแยก ต่อมาทางด้านทิศใต้ได้มีการตัดถนนรัชดาภิเษกช่วงรัชดา-ท่าพระ จึงเปลี่ยนมาเป็นสี่แยก กระทั่งปี พ.ศ. 2534 มีการเปิดใช้สะพานลอยข้ามแยกตามแนวถนนเพชรเกษม ทำพิธีเปิดโดย พล.ต.จำลอง ศรีเมือง ผู้ว่าราชการกรุงเทพมหานครในขณะนั้น และในปี พ.ศ. 2544 มีการเปิดใช้อุโมงค์ลอดทางแยกตามแนวถนนจรัญสนิทวงศ์และถนนรัชดาภิเษก นับเป็นอุโมงค์ลอดทางแยกแห่งแรก ๆ ของกรุงเทพมหานคร
ในปี พ.ศ. 2553 ได้มีการปิดซ่อมสะพานข้ามแยกระหว่างวันที่ 23 เมษายน ถึงวันที่ 7 กันยายน ซึ่งจากเดิมเปิดวันที่ 21 กรกฎาคม  เนื่องจากสะพานตรงกลางแอ่นตัวในฝั่งขาออกและมาเปิดวันที่ 12 สิงหาคม แต่ไม่เสร็จและมาเปิดวันที่ 23 สิงหาคม  และไม่เสร็จอีกจึงมาเปิดวันที่ 7 กันยายน นับเป็นสะพานข้ามแยกที่ 9 ที่ทางกรุงเทพมหานครปิดซ่อมและเปิดใช้
มาร์คัส มิลเลอร์
มาร์คัส มิลเลอร์ () เจ้าของรางวัลแกรมมี่ นักดนตรีแจ๊ส นักแต่งเพลง โปรดิวเซอร์ และ นักดนตรีผู้มีความสามารถในการเล่นเครื่องดนตรีหลายชนิด
มิลเลอร์ เป็นที่รู้จักในฐานะนักเล่นเบส ทั้งเดี่ยว และร่วมงานกับนักดนตรีอื่นๆ Miles Davis (trumpet) Luther Van dross (ร้องนำ) David Sanborn (saxophone) เขาเริ่มต้นฝึกฝนจากclarinet และยังมีความสามารถในการเล่น bass clarinet keyboard saxophone guitar ร่วมถึงร้องอีกด้วย
ในวัยเด็กมิลเลอร์ ถูกแวดล้อมไปด้วยดนตรี พ่อของเขาเป็นนักเปียโน และออร์แกนซึ่งส่วนมากเล่นในโบสถ์ เมื่ออายุ 8 ขวบ เริ่มฝึก และเริ่ม เรียนที่โรงเรียน จากนั้น ก็เข้าเรียนต่อที่โรงเรียนมัธยม ศิลปะและการดนตรี (LaGuardia School of Performs Arts) เอก clarinet ช่วงวัยรุ่นเขามักจะซื้อโน้ตเพลงและฝึกเล่น โดยที่พ่อของเขาก็คอยสอนการอ่านคอร์ดกีตาร์และเล่นเพลงคลอด้วยตัวเอง นอกจากนั้นเขายังเล่นเบสในวงดนตรีประเภทฟังก์ ละแวกบ้านของเขา เรียนรู้ดนตรี funk grooves และบอกเล่าผู้คนด้วยเสียงเพลง
เข้าศึกษาต่อที่ Queen’s Collage ในนิวยอร์ก เอก Musical Education เรียนclarinetต่อ และร่วมวงแจ็สโดยการนำของ Bud Johnson ที่นั่น ใน NY เขาทำงานเป็นนักดนตรี หลังจาก 4 ปีใน เขาเริ่มมีงานมากขึ้นและตัดสินใจออกจากวิทยาลัยเพื่อเป็นนักดนตรีเต็มตัว
มิลเลอร์ใช้เวลาประมาณ 15 ปี ร่วมงานและสังเกตการณ์ทำงานของนักดนตรีชั้นนำ และระหว่างนั้นก็มีงานด้าน แต่ง เรียบเรียง และโปรดิวส์มากมาย เมื่อเขาเริ่มทำอัลบั้มของตัวเอง เขาหาวงเพื่อจะได้โอกาสในการตระเวนแสดงดนตรี ความโดดเด่นของมิลเลอร์ คือ กีตาร์เบส ไม่เฉพาะการพัฒนาเทคนิค การตบเบส (Slapping) ยังรวมถึง Fretless Bass ซึ่งเป็นแรงบันดาลใจให้กับนักดนตรีอื่นอีกหลายคน และนำการเล่น Fretless Bass เข้าสู่ความนิยม ซึ่งไม่เคยมีมาก่อน นักดนตรีในยุคก่อนที่มีอิทธิพลต่อเขาเป็นอย่างมากได้แก่ Keni Burke โดยเฉพาะอย่างยิ่ง Jaco Pastorius ซึ่งเราสามารถได้ยินในการเล่นของเขา ในช่วงแรกเขาถูกกล่าวหาว่าลอกเลียน Pastorius แต่หลังจากการเติมเต็มเทคนิคและวิธีการในช่วงหลัง เป็นเสียงดนตรีของเขาเอง
งานเพลงของเขาได้รับความนิยมแพร่หลายไปทั่วยุโรป และตระเวนแสดงในยุโรปและญี่ปุ่นอยู่เนื่องๆ ระหว่าง 1988 ถึง 1990 เขาเริ่มเล่นเบสและกำกับดนตรีในรายการ Sunday Night ทางช่อง NBC ช่วงดึก จากซีซั้นแรกและต่อเนื่องไปในซีซั้นที่สอง ร่วมงานกับนักดนตรีในหลายอัลบั้ม ในตอนนี้เขามีวงแจ๊สของตัวเอง ซึ่งยึดมั่นในแนวดนตรีที่คิดขึ้นสดและงานนวัตกรรม ซึ่งดูจะเข้าถึงผู้ฟังได้หลากหลายคอนเสิร์ตและงานเพลงของเขามักถูกยกย่องว่าเป็นงานที่มีความหนักแน่นเร่าร้อนและดึงดูดนักดนตรีชั้นนำหลายคน 1997 เขาเล่น Bass และ Bass clarinet ในวง Legends 11 วันทัวร์ Jazz Festival ในยุโรป ร่วมกับ Eric Clapton (guitars and vocals), Joe Sample (piano), David Sanborn (alto sax) และ Steve Gadd (drums)
Fender ผลิต กีตาร์เบส 4 และ 5 สาย รุ่น Marcus Miller signature Fender Jazz Bass
พลพล พลกองเส็ง
พลพล พลกองเส็ง เป็นนักร้องในสังกัดจีนี่ เรคคอร์ดส เครือจีเอ็มเอ็ม แกรมมี่ เกิดเมื่อวันที่ 20 กันยายน พ.ศ. 2515 จบการศึกษาชั้นมัธยมศึกษาปีที่ 6 จากโรงเรียนพานพร้าว อำเภอศรีเชียงใหม่ จังหวัดหนองคาย เข้าเป็นนักดนตรีในสังกัดกองดุริยางค์ทหารบก เข้าสู่วงการด้วยการเล่นดนตรีตามผับและร้านอาหารต่างๆ ร้องเพลงโฆษณา เป็น 1 ใน 10 ศิลปินอัลบั้ม Intro 2000 เป็นนักร้องรับเชิญให้วง Noir ในเพลง "เข็ด" (Intro 2000) เป็นหนึ่งในนักร้อง อัลบั้มพิเศษ "พี่น้อง ร้องเพลง อัสนี-วสันต์ 2"
ชีวิตครอบครัว สมรสกับรุ่งทิวา อัมพรดนัย (หน่อย) ชื่อปัจจุบัน รษา พลกองเส็ง นักธุรกิจ มีบุตรชาย 1 คน ชื่อเด็กชายรชต พลกองเส็ง ชื่อเล่น น้องธันวา
เดอะพริ้นซ์ออฟอียิปต์
เดอะพริ้นซ์ออฟอียิปต์ () เป็นภาพยนตร์การ์ตูนแอนิเมชันในปี 1998 กำกับโดย เบรนด้า แชปแมน
บัตรธนาคาร
โดยทั่วไป บัตรธนาคาร หมายถึงบัตรที่ธนาคารออกให้เพื่อใช้ทำธุรกรรมการเงินในบัญชีที่ผูกอยู่กับบัตรนั้น แบ่งได้เป็น
หรือหมายถึงบัตรที่ธนาคารออกใช้เป็นเงินตรา หรือบัตรที่ธนาคารแห่งประเทศไทยออกใช้เป็นเงินตรา เช่น
โจเซฟ:จอมราชา
โยเซฟ จอมราชา (ภาษาอังกฤษ:Joseph King Of Dreams) ที่กำกับโดย Rob LaDuca และ Robert C. Ramirez เป็นการ์ตูนแอนมิชั่นที่ได้สร้างจาก เดอะ พริ๊น ออฟ อียิปต์เพลงทั้งหมดที่ได้ผลิตและจำหน่ายโดย Danny Pelfrey
เซฟาโลคอร์ดาตา
เซฟาโลคอร์ดาตา (Cephalochordata)เป็นสัตว์มีแกนสันหลังที่มีรูปร่างหัวท้ายแหลม ฝังตัวตามพื้นทรายในทะเล มีโนโตคอร์ดและไขสันหลังตลอดชีวิต ไม่มีสมอง ลำตัวเป็นปล้องชัดเจน กินอาหารโดยกรองจากน้ำ น้ำออกตามรูด้านหลังเรียกเอทริโอพอร์ (atriopore) มีอวัยวะสำคัญเรียกเอนโดสไตล์ (endostyle) ซึ่งสะสมไอโอดีนได้ มีหน้าที่สร้างเมือกเพื่อจับอาหารที่มากับน้ำ คาดว่าอวัยวะชนิดนี้วิวัฒนาการไปเป็นต่อมไทรอยด์ในสัตว์ชั้นสูง ตัวอย่างเช่น แอมฟิออกซัส (Amphioxus) ซึ่งเหลืออยู่เพียงสองสกุลคือ "Branchiostoma" และ "Asymetron" พบฟอสซิลของเซฟาโลคอร์ดาตา ("Yunnanozoon") ทางภาคใต้ของจีนซึ่งมีอายุย้อนไปถึงยุคแคมเบรียนตอนต้น จัดเป็นฟอสซิลที่เก่าที่สุดของสัตว์กลุ่มนี้
สัตว์ในกลุ่มเซฟาโลคอร์ดาตาไม่มีกระดูกสันหลัง กะโหลกศีรษะและขากรรไกร แต่มีแกนสันหลังตลอดชีวิต ยาวตลอดตัว ไม่มีครีบข้างลำตัวแต่มีครีบหลังยาวตลอดตัว ก้านครีบมีโครงสร้างเป็นเจลาติน ช่องเปิดของทวารหนักอยู่ที่ส่วนหน้าของครีบหาง และมีช่องน้ำออกเรียกเอทริโนพอร์ ที่ส่วนหน้าของครีบท้อง ปากอยู่ทางด้านล่างของหัว ขอบปากนูนเป็นสันเรียกวีลัม มีหนวดรอบๆปาก 12 เส้น มีกล้ามเนื้อเป็นปล้องๆเรียกไมโอโตม ช่วยในการเคลื่อนที่
สัตว์กลุ่มนี้กินอาหารด้วยการกรอง โดยหนวดจะโบกพัดน้ำเข้าปาก แผงเหงือกจะกรองอาหารแล้วส่งไปย่อยที่ลำไส้ น้ำที่เข้าไปจะถูกขับออกทางช่องเอทริโนพอร์ กากอาหารถูกขับออกทางทวารหนัก หายใจด้วยเหงือกและขับปัสสาวะทางโพรโทเนฟริเดียมที่หน้าท้อง สืบพันธุ์แบบอาศัยเพศโดยปฏิสนธิภายนอก
ราเมือก
ราเมือก () คือชื่ออย่างไม่เป็นทางการของสิ่งมีชีวิตยูแคริโอตหลายประเภทที่ไม่ได้เกี่ยวข้องกัน ซึ่งสามารถอาศัยในรูปเซลล์เดียวได้อย่างอิสระ แต่รวมกันเพื่อสร้างเป็นโครงสร้างคล้ายสิ่งมีชีวิตหลายเซลล์ เดิมราเมือกถูกจัดให้เป็นพวกเห็ดรา แต่ไม่ได้เป็นสิ่งมีชีวิตในอาณาจักรนั้น แม้ว่าราเมือกแต่ละพวกจะไม่มีความเกี่ยวข้องกัน บางครั้งพวกมันก็ถูกจับกลุ่มรวมกันภายในอาณาจักรโพรทิสตา
ราเมือกมีมากกว่า 900 สายพันธุ์ทั่วโลก ชื่อสามัญของมันหมายถึงช่วงชีวิตของมัน ซึ่งครั้งหนึ่งอยู่ในรูปคล้ายเมือกวุ้น ซึ่งลักษณะนี้เป็นกับพวกไมโซแกสเตรียมากที่สุด อันเป็นราเมือกขนาดใหญ่เพียงประเภทเดียวเท่านั้น ราเมือกส่วนใหญ่มีขนาดเล็กไม่กี่เซนติเมตรหรือน้อยกว่า แต่บางสายพันธุ์ก็อาจจะยืดตัวเองได้หลายเมตร และมีมวลได้มากถึง 30 กรัม
ราเมือกส่วนมาก ซึ่งเป็น "เซลล์" ราเมือก ไม่ได้ใช้ชีวิตอยู่ในลักษณะนี้ เท่าที่ยังมีอาหารอยู่เพียงพอ ราเมือกเหล่านี้จะอยู่ในสถานะสิ่งมีชีวิตเซลล์เดียว เมื่ออาหารมีปริมาณจำกัด ราเมืองหลายตัวจะเริ่มรวมตัวกัน และเคลื่อนที่ไปพร้อมๆ กัน ในสถานะนี้ พวกมันจะไวต่อสารประกอบในอากาศ และสามารถตรวจหาแหล่งอาหารได้ พวกมันสามารถเปลี่ยนรูปร่าง การทำงานในแต่าละส่วนได้ง่าย และอาจจะรวมกันเป็นอวัยวะที่เรียกว่า ดอกเห็ด แล้วจะปล่อยสปอร์มาเป็นจำนวนมาก ซึ่งเบาพอที่จะลอยไปตามอากาศหรือพ่วงไปกับสัตว์ที่ผ่านมา
พวกมันกินสิ่งมีชีวิตขนาดเล็กเป็นอาหาร ซึ่งสิ่งมีชีวิตเหล่านี้มาจากพืชที่ตายแล้ว พวกมันทำให้เกิดการย่อยสลายของพืชผักเหล่านั้น และเป็นอาหารให้กับแบคทีเรีย ยีสต์ และเห็ดรา ด้วยเหตุนี้ ทำให้พบราเมือกที่ตามดิน สนามหญ้า และตามไม้ที่กำลังผลัดใบในป่า ถึงกระนั้น ในพื้นที่เขตร้อน ราเมือกก็พบได้ตามช่อดอก ผลไม้ หรือสถานที่ที่อากาศถ่ายเท (เช่น บนยอดต้นไม้) ในชุมชนเมือง พวกมันพบได้ในบริเวณที่มีการคลุมด้วยหญ้า หรือกระทั่งบนใบไม้ที่ขึ้นราในรางน้ำฝน ราเมือกยังเจริญเติบโตได้ในเครื่องปรับอากาศ โดยเฉพาะอย่างยิ่งเมื่อท่อระบายน้ำถูกขวางกั้นไว้ หนึ่งในราเมือกที่ถูกพบได้มากที่สุด คือ "Physarum polycephalum" มีสีเหลือง พบได้ตามธรรมชาติในป่า และบริเวณที่มีอากาศอบอุ่นสบาย เช่นเดียวกันกับในห้องเรียนและห้องปฏิบัติการ
ราเมือกเซลล์เดียว
ราเมือกเซลล์เดียว () อยู่ในดินในรูปเซลล์แฮพลอยด์อิสระ ลักษณะคล้ายอะมีบา อยู่เป็นเซลล์เดี่ยวๆ แต่จะส่งสัญญาณเพื่อมาอยู่รวมกับเป็นแผ่นคล้ายพลาสโมเดียมเรียกพลาสโมเดียมเทียม (pseudoplasmodium) ในสภาพที่แห้งหรือขาดอาหาร เซลล์จะเปลี่ยนรูปไปเป็นฟรุตติ้งบอดีเพื่อสร้างสปอร์ สปอร์นี้เมื่อสภาพแวดล้อมเหมาะสมจะงอกเป็นเซลล์ที่มีรูปร่างคล้ายอะมีบาเซลล์ใหม่
ปาฏิหาริย์เทวดาตัวบิ๊ก
ปาฏิหาริย์เทวดาตัวบิ๊ก เป็นภาพยนตร์คริสต์มาสประเภท ตลก กำกับโดย Jon Favreau รวมความยาวของหนัง 93 นาที และทำรายได้มากกว่า $220,400,000 ทั่วโลก
คอเคเซียน
คอเคเซียน หรือ ยูโรปอยด์ เป็นแนวคิดเชื้อชาตินิยมวิทยาศาสตร์ในคริสต์ศตวรรษที่ 19 และต้นคริสต์ศตวรรษที่ 20 การแยกแยะแบบนี้ถูกทำให้หมดความน่าเชื่อถือ และแนวคิดดังกล่าวไม่ได้ถูกใช้ในงานวิทยาศาสตร์ที่เกี่ยวกับมนุษย์
คำว่าคอเคเซียนยังคงใช้อยู่ในฐานะการแยกแยะ "คนผิวขาว" ในการศึกษาทางสังคมวิทยาหลายสาขา มันยังถูกใช้ควบคู่กับคำว่า "นิกรอยด์" และ "มองโกลอยด์" ในความหมายทางวิทยาศาสตร์ในสาขาชีวมานุษยวิทยา
เดอะ ซิตี้ คอรัส
เดอะ ซิตี้ คอรัส () วงดนตรีที่ร้องเพลงประสานเสียงในการรวมกลุ่มของนักศึกษา คณะศิลปศาสตร์ ภาควิชาดุริยศิลป์ มหาวิทยาลัยเกษตรศาสตร์ ซึ่งได้ฝึกมาจากสถาบันซียูคอรัส (CU Chorus) และได้ออกอัลบั้มเป็นของตนเองทั้งสองชุดแนวคลาสิก สังกัดอาร์เอส
การทำฝนเทียม
การทำฝนเทียมเป็นกรรมวิธีดัดแปรสภาพอากาศเพื่อให้เกิดฝน การทำฝนเทียมเป็นกรรมวิธีเลียนแบบธรรมชาติ โดยทำจากเมฆซึ่งมีลักษณะพอเหมาะที่จะเกิดฝนได้ จากนั้นจึงเร่งให้เกิดการควบแน่นของเมฆ ด้วย 3 ขั้นตอน คือ ก่อกวน, เลี้ยงให้อ้วน, และโจมตี มักทำใน 2 สภาวะ คือ การทำฝนเมฆเย็น เมื่อเมฆมีอุณหภูมิต่ำกว่า 0 องศาเซลเซียส และ การทำฝนเมฆอุ่น เมื่อเมฆมีอุณหภูมิสูงกว่า 0 องศาเซลเซียส การทำฝนเทียมในสองสภาวะนี้จะใช้สารในการดัดแปรสภาพอากาศที่แตกต่างกัน
สารเคมีประเภทคลายความร้อนหรือทำให้อุณหภูมิสูงขึ้น (Exothermic chemical)
ปัจจุบันนี้มีใช้ในการทำฝนเทียมในประเทศไทย 3 ชนิด คือ
สารเคมีประเภทดูดกลืนความร้อนหรือทำให้อุณหภูมิต่ำลง (Endothermic chemicals)
ปัจจุบันมีการใช้สารเคมีประเภทนี้อยู่ 3 ชนิด คือ
สารเคมีที่ทำหน้าที่ดูดซับความชื้นประการเดียว
การทำฝนเทียมนั้นใช้เพื่อประโยชน์หลากหลาย เช่น การเกษตร ดับไฟป่า หรือกระทั่งเพื่อป้องกันการตกของฝนในวันที่กำหนด เช่นในโอลิมปิกฤดูร้อน 2008 ที่ประเทศจีน
เจ้าจอมมารดาสังวาลย์ ในรัชกาลที่ 4
เจ้าจอมมารดาสังวาลย์ (บางแห่งสะกดว่า สังวาล) (สกุลเดิม: ณ ราชสีมา; เกิด: พ.ศ. 2381 - ถึงแก่อนิจกรรม: 8 กันยายน พ.ศ. 2456) เป็นพระสนมโทในพระบาทสมเด็จพระจอมเกล้าเจ้าอยู่หัว เกิดเมื่อวันอังคาร เดือน 3 แรม 2 ค่ำ ปีกุน พ.ศ. 2381 เป็นธิดาของนายศัลวิไชย (ทองคำ ณ ราชสีมา) กับนางน้อย ศัลยวิชัย (สกุลเดิม: ปาณิกบุตร)
เมื่อพระบาทสมเด็จพระจอมเกล้าเจ้าอยู่หัวเสด็จเถลิงถวัลยราชสมบัติ ท่านป้าของท่านซึ่งก็คือธิดาของเจ้าพระยานครราชสีมา (ทองอิน ณ ราชสีมา) จึงนำท่านมาถวายตัวเข้ารับราชการฝ่ายใน โดยพระบาทสมเด็จพระจอมเกล้าเจ้าอยู่หัวเรียกท่านว่า "หนูสังวาลย์" มีพระราชโอรสและพระราชธิดารวม 4 พระองค์ คือ
เจ้าจอมมารดาสังวาลย์ มีอาการป่วยเป็นโรคบิด ถึงแก่อนิจกรรมเมื่อวันที่ 8 กันยายน พ.ศ. 2456 อายุ 75 ปี
สัมประสิทธิ์จีนี
สัมประสิทธิ์จีนี () เป็นวิธีวัดการกระจายของข้อมูลทางสถิติอย่างหนึ่งที่นิยมใช้เป็นตัวบ่งชี้ความเหลื่อมล้ำของการกระจายรายได้หรือการกระจายความร่ำรวย ถูกพัฒนาขึ้นโดยนักสถิติชาวอิตาลีชื่อ คอร์ราโด จีนี สัมประสิทธิ์จีนีถูกนิยามให้เป็นอัตราส่วนซึ่งมีค่าระหว่าง 0 และ 1 สัมประสิทธิ์จีนีที่ต่ำจะแสดงถึงความเท่าเทียมกันในการกระจายรายได้ หากค่านี้สูงขึ้นจะบ่งชี้ถึงการกระจายรายได้ที่เหลื่อมล้ำกันมากขึ้น สัมประสิทธิ์จีนีที่เท่ากับ 0 หมายถึงความเท่าเทียมกันอย่างสมบูรณ์ (ทุกคนมีรายได้เท่ากัน) และ 1 หมายถึงความเหลื่อมล้ำอย่างสมบูรณ์ (มีคนที่มีรายได้เพียงคนเดียว ส่วนคนที่เหลือไม่มีรายได้เลย) การคำนวณสัมประสิทธิ์จีนีอยู่บนสมมติฐานว่าไม่มีใครมีรายได้ต่ำกว่าศูนย์ สัมประสิทธิ์จีนีของประเทศต่าง ๆ ทั่วโลกแตกต่างกันในช่วง 0.247 ในเดนมาร์ก และ 0.743 ในนามิเบีย
ดัชนีจีนี (Gini Index) คือสัมประสิทธิ์จีนีที่แสดงเป็นเปอร์เซนต์ ดังนั้นดัชนีจีนีของเดนมาร์กจะเท่ากับ 24.7
102 ปิดกรุงเทพฯปล้น
102 ปิดกรุงเทพฯปล้น เป็นภาพยนตร์แอ็คชั่น สัญชาติไทย นำแสดงโดย อำพล ลำพูนและฉัตรชัย เปล่งพานิช ฉายเมื่อวันที่ 29 เมษายน พ.ศ. 2547 โดยสหมงคลฟิล์ม กำกับภาพยนตร์โดย ธนิตย์ จิตนุกูลรัฐบาลออกมาประกาศชำระเงินที่ยืมมาคืนให้กับ IMF ทั้งหมด จนทำให้เกิดการรวมตัวกันขององค์กรใต้ดินโดยผู้ที่มีอำนาจและอิทธิพลทางเศรษฐกิจในประเทศที่ไม่เห็นด้วยเกี่ยวกับแนวความคิดนี้ จนก่อให้เกิดแผนปฏิบัติการ 102 นาทีขึ้น เพื่อยับยั้งการชำระหนี้คืน IMF
กลุ่มก่อการร้ายอาชีพถูกดึงเข้ามาร่วมปฏิบัติการครั้งนี้ภายใต้การนำของ นาวิน (อำพล ลำพูน) ผู้ก่อการร้ายข้ามชาติ ซึ่งเป็นนายทหารมือดีแต่ต้องวางมือไปจากฝันร้ายของสงคราม เขาจำต้องกลับมารับงานนี้เพราะมีหนี้ชีวิตที่ติดค้างอยู่กับ นายพลอนุสรณ์ ผู้เป็นหนึ่งในแกนนำองค์กรโดยที่นาวินไม่รู้ว่าเขาเป็นเพียงเครื่องมือชำระหนี้แค้นและเป็นเหยื่อของแผนการ
จากการสืบสวนทุกรูปแบบของ ปกรณ์ (ฉัตรชัย เปล่งพานิช) หัวหน้าหน่วยปราบปรามการก่อการร้ายทั้งในและนอกประเทศที่เข้ามารับผิดชอบคดีนี้กับเวลาที่เหลือน้อยจนต้องนับเป็นนาที "เงินต้องถูกโอนให้ IMF เพื่อปลดหนี้ของคนทั้งประเทศให้ได้" นั่นเป็นคำขาดจากรัฐบาล
ระเบิดปริมาณมหาศาลถูกวางไว้ทั่วกรุงเทพฯ ปกรณ์จำต้องสืบให้รู้แผนการทั้งหมดในการปฏิบัติการของนาวินครั้งนี้ ในขณะที่แผนปฏิบัติการ 102 นาทีดำเนินไป จุดหมายสูงสุดของแผนก็ค่อยๆ ปรากฏชัดขึ้น ทองคำจำนวน 75 ตัน ในห้องมั่นคงของธนาคารชาติคือจุดประสงค์ของปฏิบัติการครั้งนี้ ปกรณ์และทีมกับปฏิบัติการ 102 นาทีของนาวิน ทั้งสองจำต้องขับเคี่ยวกันเพื่อแข่งกับเวลาที่กำลังจะหมดลง อยู่ที่ว่าใครจะถึงจุดหมายก่อนกัน ซึ่งเป็นปลายทางที่คนทั้งสองรู้อยู่ในใจ
สยามโซน
เหยิน เป๋ เหล่ เซมากูเตะ
ภาพยนตร์เรื่อง เหยิน เป๋ เหล่ เซมากูเตะ ออกฉายเมื่อวันที่ 27 ธันวาคม พ.ศ. 2550 จำหน่ายโดย พระนครฟิล์ม
อรหันต์ซัมเมอร์
อรหันต์ซัมเมอร์ ออกฉายเมื่อวันที่ 10 เมษายน ปี พ.ศ. 2551 กำกับโดย ภวัต พนังคศิริ จำหน่ายโดย เอ.จี.เอ็นเตอร์เทนเม้นท์ ทำรายได้รวม 37 ล้านบาท
คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย
คณะสถาปัตยกรรมศาสตร์ มหาวิทยาลัยเทคโนโลยีราชมงคลศรีวิชัย เป็นคณะสถาปัตยกรรมศาสตร์แห่งแรกของภาคใต้ ตั้งอยู่ ณ มหาวิทยาลัยเทคโนโลยีราชมงคลศรีวิชัย จังหวัดสงขลา เปิดทำการสอนมาตั้งแต่ พ.ศ. 2513 (วิทยาลัยเทคนิคภาคใต้ /วิทยาลัยเทคโนโลยีและอาชีวศึกษา/สถาบันเทคโนโลยีราชมงคล วิทยาเขตภาคใต้)